Գրեչկա (երգչուհի)

**Գրեչկա** (իրական անուն՝ **Անաստասիա Դմիտրիևնա Իվանովա**, ), ռուս երգչուհի, երաժիշտ, երգահան և երգերի հեղինակ։

## Կենսագրություն
Ծնվել է 2000 թվականի մարտի 1-ին Լենինգրադի մարզի Կինգիսեպ քաղաքում։

Երգչուհու բառերով, «․․․12 տարեկանում ես դիտել եմ Camp Rock ֆիլմը, որոշել դառնալ ռոք աստղ, և ծնողներս կիթառ են գնել»։ Մի քանի տարի անց նա սկսել է նվագել և երգել իր հայրենի քաղաքի փողոցներում, նաև կատարել Վալենտին Ստրիկալոյի երգերի քավերներից։ 2016 թվականի հոկտեմբերից մինչև 2017 թվականի ապրիլ ընկած ժամանակահատվապում ձայնագրել և ՎԿոնտակտե սոցիալական ցանցում տեղադրել է երեք երաժշտական ալբոմ։

17 տարեկանում Գրեչկան տեղափոխվել է Սանկտ Պետերբուրգ, ջրային ռեսուրսների Քոլեջ ընդունվելու համար․ «Գնացել եմ այնտեղ, որովհետև չգիտեի ինչ անել և ուզում էի հանգստացնել մայրիկիս, և ինքս ինձ։ Ես սանիտարական տեխնոլոգ իհարկե չէի դառնա՝ պարզապես ուզում էի 10 ամիս անցկացնել քոլեջում, որպեսզի հաջորդ տարի համալսարան ընդունվեի, արդեն ուրիշ մասնագիտությամբ»։

Փորձել է երգել փողոցում, սակայն շուտով սկսել է հանդես գալ «Իոնոտեկա» ակումբում։ Ակումբի հիմնադիր Ալեքսանդր Իոնովը դարձել է Գրեչկայի «Звёзды только ночью» ստուդիական ալբոմի պրոդյուսեր, ավելացնելով երգերին հարվածայիններ և բաս, և 2017 թվականի դեկտեմբերի 21-ին ալբոմը տեղադրվել է ՎԿ-ում։ Հունվար ամսին Աֆիշա Daily-ն անվանել է Գրեչկային «2018 թվականի երաժշտական բացահայտություն»։ «Люби меня, люби» երգը հնչել է Love Radio-ով։ 2018 թվականի փետրվարին երգել է «Пошлая Молли» խմբի համերգի ժամանակ, իսկ մարտին ելույթ է ունեցել «Երեկոյան Ուրգանտ» շոուին «Люби меня, люби» երգով։

2018 թվականի ապրիլի 4-ին Գրեչկան կատարել է «Люби меня, люби» երգը փողոցային երաժիշտների հետ Սանկտ Պետերբուրգում (կրկներգը պատկանում է «Отпетые мошенники» խմբին)։ Տեսահոլովակը տեղադրվել է ՅուԹյուբում։ 2018 թվականի հունիսին Գրեչկան ելույթ է ունեցել «Ցավ» և «Ստերեոամառ» փառատոններում։

2018 թվականի օգոստոսին ելույթ է ունեցել «Ներխուժում-2018» փառատոնին։

2018 թվականի վերջում Գրեչկան և Իոնովը որոշում են ընդունել, իրենց համագործակցությունը ավարտելու վերաբերյալ․ «Ես զգում էի, որ ինձ համար դժվար է դառնում՝ պետք էր անընդհատ սպասարկել Զեմֆիրայի մակարդակի արտիստներին։ Նա ասում էր․ «Ինձ պետք է այնպիսի մենեջեր, որ ես, գրելով նոր երգ առավոտյան ժամը 3-ին, ժամը 4-ին զանգեմ նրան, և ժամը 7-ին սկսերմ ձայնագրումը՝ ստուդիայում երաժիշտների հետ»։ Դա նորմալ պահանջներ են, դա իր երգերն են, տաղանդն է և ես հարգում եմ դա։ Ես պարզապես չեմ ուզում զբաղվել այդ ամենով, ինձ համար ավելի հետաքրքիր է կրեատիվ ընթացքը, քան լոգիստիկան», բացատրել է Ալեքսանդրը։

2019 թվականի մարտին թողարկել է «Сборник малолетки» ալբոմը արխիվային ձայնագրություններով։ Դրա մեջ ներառված երգերը ձայնագրված էին, երբ Գրեչկան եղել է 16-17 տարեկան։

## Սկավառակագրություն
* 2016, հոկտեմբերի 7՝ առաջին ալբոմ
***Будьте любимы*
** *Картина*
** *Пойдем покурим*
** *С тобой*
** *Каждую секунду*
** *Как спичка*
** *Мир сходит с ума*
** Однажды все мы постареем
** Подростки
* 2017, փետրվարի 12՝ երրորդ ալբոմ
***Ты лучше всех*
** *Проснись моя любовь*
** *Это мой суицид*
** *Перед нами жизнь*
** *Ты главный герой*
** *Не дай мне уйти*
* 2017, դեկտեմբերի 21՝ «Звёзды только ночью»
***Мама прости*
** *Вы жалкие*
** *Подростки*
** *Всю грусть*
** *Скоростной марафон*
** *Тебе всё равно на меня*
** *Подружки-наркоманки*
** *Люби меня люби*
** *Однажды все мы постареем*
* 2018, հուլիսի 14՝ «Недокасаемость»
***Анимешница*
** *Крики*
** *Каждую секунду*
** *Лето*
* 2018, նոյեմբերի 9՝ «Мы будто персонажи»
***Твои руки*
** *Хочем*
** *Картина*
** *Взлетаешь*
** *Кем же мы стали*
** *Мы просто с других планет*
** *Школа для дураков*
** *Юные мечтатели*
* 2019՝ «Сборник малолетки»

## Ծանոթագրություններ

Կատեգորիա:Բեմական կեղծանուններ
Կատեգորիա:Ռուս երաժիշտներ
Կատեգորիա:Ռուս երգիչներ
Կատեգորիա:Ռուս կիթառահարներ
Կատեգորիա:Ռուս կոմպոզիտորներ